Jennifer Rush

Jennifer Rush (født Heidi Stern, 29. september 1960 i Astoria i Queens, New York, USA) er en amerikansk pop- og rocksanger. Rush hadde stor suksess på midten av 1980-tallet. Hun slo igjennom med «The Power of Love» som hun skrev sammen med Gunther Mende, Candy DeRouge og Mary Susan Applegate. Låten ble spilt inn Frankfurt i Vest-Tyskland og ble gitt ut der i 1984 uten noen særlig suksess. Låten gikk derimot til topps på UK Singles Chart i oktober 1985 og ble den mestselgende singel det året i Storbritannia. Rush ble også den første kvinnelige artist i Storbritannia til selge over en million singler av en utgivelse. CBS nølte med å utgi «The Power of Love» i Nord-Amerika, da de følte at låten var for Europeisk. Etter hvert ble låten utgitt i USA og Kanada i januar 1986, men selvom låten gikk til topps i Kanada, ble ikke «The Power of Love» noen hit i USA, men stoppet som nummer 57 på Billboard Hot 100 den 5. april 1986. Låten lå 13 uker på Billboard Hot 100.

Biografi 
Jennifer Rush er datter av operasangeren (tenor), sangpedagogen og skulptøren Maurice Stern ((Mauro Lampi) og pianisten Barbara Stern (død 1984). Hun er søsteren til jazzmusikeren Bobby Stern og musikeren Stephen Stern. Hennes foreldre skilte seg, og hun og brødrene bodde hos moren sin og så sammen med faren sin og hans andre hustru på vestsiden av Manhattan. Rush studerte fiolin ved Juilliard School og lærte også å spille piano, selv om hun egentlig ikke likte disse instrumentene noe særlig og spilte mest gitar privat. Da Jennifer Rush var 9 år, flyttet Stern-familien til Tyskland. Familien flyttet tilbake til USA da Jennifer var blitt tenåring. Hun bodde også en stund i Seattle, da faren hennes var en professor i sang ved University of Washington.

Navneskiftet hennes kom først 1983 etter at hun flyttet til Vest-Tyskland for å slå gjennom derfra. Derfor debuterte hun som Heidi Stern da hennes første album ble gitt ut i USA 1979. I 2010 fortalte Jennifer til en tysk avis at hun faktisk la artistnavnet sitt Jennifer som et ekte fornavn tidlig, men at hun virkelig likte å fortsette å bli kalt Heidi som artist, men at hennes daværende plateselskap, CBS, ble fremdrevet til et mer «internasjonalt» navn.

Siden 2006 har hun bodd i London med datteren Ariel Stern Rush (født 1993).

I mars 2009 annonserte Jennifer Rush at hun hadde inngått en verdensomspennende platekontrakt med Sony Music/Ariola for et album, Now Is the Hour, som ble utgitt i 2010. Dette markerte tilbakekomsten til plateselskapet som hun hadde det internasjonale gjennombruddet med på 1980-tallet og som hun ga ut sine første fem studioalbum med. Now Is the Hour ble gitt ut 5. mars 2010.

Karriere 
Jennifer Rush's debut studioalbum, med tittelen Heidi Stern, hennes døpenavn, ble utgitt lokalt i Seattle, Washington i 1979. Etter å ha møtt sangeren, låtskriveren og produsenten Gene McDaniels i Seattle, fløy hun til Los Angeles for å spille inn demo-sanger med ham. Hun krediterer McDaniels for å være hennes første og beste mentor som låtskriver og sanger. I 1982, etter McDaniels's innsats, dro Rush til Wiesbaden i Tyskland, hvor hennes far var engasjert som operasanger. Det var singelen «The Power of Love», skrevet sammen med Gunther Mende, Candy DeRouge og Mary Susan Applegate, den femte og siste singelen utgitt fra hennes første studioalbum, som ble den mestselgende singelen i Storbritannia i 1985 og som også ble em massiv hit i Australia, Irland, Kanada, Danmark, Frankrike, Hellas, Italia, Japan, Norge, Portugal, Sør-Afrika og Sverige, og ble oppført i Guinness Book of World Records som den bestselgende singelen av en kvinnelig soloartist i historien til britisk musikkindustri på den tiden. «The Power of Love» beholdt den statusen il 1992, da den ble forbigått av Whitney Houstons «I Will Always Love You». «The Power of Love» klatret til nr.1 og lå der i flere uker i Australia, Sør-Afrika og mange europeiske land. Selv om låten klatret til topps i mange land, ble Rush sin versjon som best nummer 57 på hitlisten i USA, US Billboard Hot 100. Etter flere cover-versjoner, kom Celine Dion's versjon inn på hitlistene i USA i 1994, og klatret opp til nummer 1 USA, og også til nummer 1 i Kanada og Australia.

Rush hadde suksess med å synge både på engelsk og spansk, der hennes neste to album klatret til nummer 1 i henholdsvis 14 uker og 9 uker. I Storbritannia, kom tre av hennes album inn på topp 50 på albumhitlistene. Hennes tredje studioalbum, Heart over Mind (1987), som inneholdt komposisjoner av Desmond Child, Michael Bolton og Diane Warren, og gitaropptreden av Richie Sambora fra Bon Jovi, ga henne Top 40-suksess i sitt eget hjemland, med «Flames of Paradise», en duett med Elton John. Hun spilte også inn duetter med Michael Bolton, Plácido Domingo og Brian May.

Rush skrev en rekke sanger som havnet på albumene hennes med plateprodusenter som Desmond Child, Phil Ramone, Michael J. Powell, Christopher Neil og Diane Warren.

Diskografi (utvalg) 
Studioalbum

(Med plassering på VG-lista)
 1979: Heidi (som Heidi Stern)
 1982: Tonight (som Heidi Stern)
 1984: Jennifer Rush (#1)
 1985: Jennifer Rush: International Version (1985)
 1985: Movin'  (#1)
 1987: Heart over Mind (#6)
 1988: Passion
 1989: Wings of Desire
 1992: Jennifer Rush
 1995: Out of My Hands
 1997: Credo
 1998: Classics
 2010: Now Is the Hour

Singler
 Topp 100 på UK Singles Chart
 1984: «Ring of Ice» (#14)
 1985: «The Power of Love» (#1)
 1985: «Destiny» (#96)
 1986: «The Power of Love (Remix)» (#55)
 1986: «Madonna's Eyes» (#84)
 1987: «I Come Undone» (#94)
 1987: «Flames of Paradise» (med Elton John) (#59)
 1988: «You're My One and Only» (#90)
 1989: «Till I Loved You» (med Plácido Domingo) (#24)
 1989: «Higher Ground» (#98)

Videoalbum
 2004: The Power of Love: The Complete Video Collection

Samlingsalbum
 1991: The Power of Jennifer Rush
 1999: The Best of Jennifer Rush
 2000: The Power of Love: The Best of Jennifer Rush
 2000: Premium Gold Collection
 2002: The Hit Box (3-CD Box)
 2004: Superhits
 2005: The Power of Rush
 2007: Stronghold – The Collector's Hit Box (3-CD Box)
 2007: Hit Collection
 2010: The Very Best Of (The EMI/Virgin Years)
 2010: The 80's Hit Box (3-CD Box)
 2010: Best of 1983-2010
 2018: Original Album Classics (5-CD Box)

Referanser

Eksterne lenker 
 
 
 

Sangere fra USA
Låtskrivere fra USA